Diari Oficial de la Generalitat Valenciana


Sumari del DOGV 9943, del 24-09-2024 (2024/9532)

RESOLUCIÓ de 12 de setembre de 2024, del Servici Territorial d'Indústria, Energia i Mines d'Alacant, per la qual es modifica a Beside 2 Ibi, SL, l'autorització administrativa de construcció d'una central de producció d'energia elèctrica de tecnologia fotovoltaica de potència instal·lada de 3.080 kWn, denominada FV Mutxamel, incloent-hi la seua infraestructura d'evacuació, situada al terme municipal de Novelda. Expedient ATALFE/2021/71.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9943

Data del DOGV
:   24-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/9532

CVE
:   TSVF-V-4450-0783

Data del document
:   12-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Esta resolució modifica l'emesa el 7 de setembre de 2022 per la cap del Servici Territorial d'Indústria, Energia i Mines d'Alacant, corresponent a l'expedient de referència ATALFE/2021/71, corresponent a la resolució d'autorització administrativa prèvia i autorització administrativa de construcció de la instal·lació indicada, promoguda per Beside 2 Ibi, SL, i sobre la base dels següents:

*Fets*

Primer. Que amb data 7 de setembre de 2022 es va emetre una resolució del Servici Territorial d'Indústria, Energia i Mines d'Alacant, per la qual s'atorgava a Beside 2 Ibi, SL, autorització d'implantació en sòl no urbanitzable, autorització administrativa prèvia, autorització administrativa de construcció i s'aprovava el pla de desmantellament i de restauració del terreny i l’entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació,  situada a Mutxamel (Alacant), de potència instal·lada 2.800 Wn, i potència dels mòduls fotovoltaics de 3.095,82 kWp, denominada FV Mutxamel. (Expedient ATALFE/2021/71).

En esta Resolució s'establia que s'atorgava l'autorització administrativa prèvia d’acord amb els projectes i la documentació que consta en l'expedient:

– Projecte d'instal·lació solar fotovoltaica FV Mutxamel, de 2,8 MW (potència instal·lada) mitjançant seguidor a 1 eix, amb número de visat MU2201126 del Col·legi Oficial d'Enginyers Industrials de la Regió de Múrcia amb data 7 d'abril de 2022.

– Projecte de nou centre de seccionament per a planta solar fotovoltaica a la Pujada Borratxina del terme municipal de Mutxamel (Alacant), de 26 de novembre de 2020. Declaració responsable del tècnic projectista de data 7 de juny de 2022.

– Projecte de línia aerosubterrània de mitjana tensió 20 kV DC des del suport A-1 fins al centre de seccionament per a evacuació d'electricitat procedent de PFV Beside 2 Ibi. Terme municipal de Mutxamel (Alacant), de 15 de juny de 2021. Declaració responsable del tècnic projectista de data 7 de juny de 2022.

En concret, en esta resolució s'establia que:

> ![](https://dogv.gva.es/publicaciones/imagesSF/2024/9/18/1208363/punto.gif)     La menciocada autorització s'atorgava condicionada al compliment de les determinacions reflectides en els diferents informes emesos i que han sigut acceptats pel promotor de la instal·lació i que succintament han sigut indicats en els antecedents.

> ![](https://dogv.gva.es/publicaciones/imagesSF/2024/9/18/1208363/circulo.gif)     L'incompliment de les condicions i requisits establits en l'autorització o la variació substancial dels pressupostos que han determinat el seu atorgament podran donar lloc a la seua revocació.

A més, en el resolc segon s'atorgava l'autorització administrativa de construcció segons: “En l'execució del projecte es tindran en compte les següents condicions:

> ![](https://dogv.gva.es/publicaciones/imagesSF/2024/9/18/1208363/circulo.gif)     Les instal·lacions hauran d'executar-se segons els projectes presentats, els seus annexos, si és el cas, i amb els condicionats tècnics establits per les administracions públiques, organismes i empreses de servici públic o d'interés general afectats per les presents instal·lacions i que han sigut acceptats pel sol·licitant. En cas que, per a això, fora necessari introduir modificacions en la instal·lació respecte de la documentació presentada, la persona titular de la present autorització haurà de sol·licitar a este òrgan la corresponent autorització prèviament a la seua execució, llevat que es tracte de modificacions no substancials.”

Segon. Que amb data 12 d'abril de 2024, la mercantil Beside 2 Ibi, SL presenta en este servici territorial un escrit on s'indica que a causa dels requisits exigits per al compliment del codi de xarxa, s'han modificat els inversors del projecte, la qual cosa suposa un augment en la potència instal·lada de la instal·lació, a més d'introduir un dispositiu per a limitar la potència al permís d'accés i connexió obtingut.

Tercer. Des d'este servici territorial es notifica el 24 d'abril de 2024 requeriment al promotor per a l’esmena de deficiències.

Quart. Amb data 2 de maig de 2024, el promotor de la instal·lació presenta projecte refós amb les modificacions realitzades. Per part d'este servici territorial es va revisar la documentació que adjuntava esta sol·licitud i es van observar variacions respecte al projecte autoritzat amb les autoritzacions administratives prèvies i de construcció corresponents, que s'exposen en el resolc de la present resolució, si bé a continuació s'indiquen les més significatives:

> ![](https://dogv.gva.es/publicaciones/imagesSF/2024/9/18/1208363/circulo.gif)     Augment de la potència dels inversors, i, per tant, de la potència instal·lada, en passar d'1 inversor de 2.800 kW a 14 inversors de 225 kW, si bé estos estaran limitats de fàbrica a una potència nominal de 220 kW, la qual cosa fa una potència instal·lada total de 3,08 MW, la qual cosa suposa un increment d'un 10 % en la potència instal·lada.

> ![](https://dogv.gva.es/publicaciones/imagesSF/2024/9/18/1208363/circulo.gif)     Modificació de la potència unitària i de la quantitat dels mòduls fotovoltaics utilitzats, des de 6.804 mòduls de 455 Wp a 5.520 mòduls de 600 Wp, la qual cosa suposa un augment de la potència de mòduls de 3.095,92 kWp fins a 3.312 kWp, la qual cosa suposa un increment d'un 7 % de la potència pic.

> ![](https://dogv.gva.es/publicaciones/imagesSF/2024/9/18/1208363/circulo.gif)     Augment de la potència del transformador des d'una potència de 3.000 kVA fins a 3.500 kVA, la qual cosa suposa un increment d'un 17 % en la capacitat de transformació.

> ![](https://dogv.gva.es/publicaciones/imagesSF/2024/9/18/1208363/circulo.gif)     El sistema de subjecció dels mòduls en el projecte autoritzat era de 107 seguidors solars amb 56 mòduls fotovoltaics, i 29 seguidors amb 28 mòduls fotovoltaics, a 1 eix, amb una inclinació de ± 60°, i tipus de fonamentació mitjançant clavada. En el nou projecte seguix amb el mateix tipus d'estructura si bé el nombre és de 79 seguidors (2ST) de 60 mòduls i de 26 (1ST) de 30 mòduls.

Quint. Examinada la documentació aportada,  es proposa l'emissió de resolució de modificació de l'autorització administrativa de construcció per part de la Secció d'Inspecció i Control Energètic i Miner, ja que les modificacions realitzades descrites amb anterioritat són substancials, de conformitat amb la normativa del sector elèctric, i modifiquen la resolució d'autorització de construcció emesa.

Sext. Analitzat el projecte modificat de la instal·lació respecte als condicionats emesos pels organismes afectats, este servici territorial observa el compliment d'estos, sobre la base de la nova documentació aportada.

Per tot això, es considera que és procedent l'emissió d'una modificació de l'autorització administrativa de construcció.

A estos fets són aplicables els següents,

*Fonaments de dret*

Primer. La instrucció i resolució del present procediment administratiu correspon a la Generalitat Valenciana, en estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.

Segon. Este servici territorial és competent per a resoldre d'acord amb el que es disposa en l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que s'establix en l'article 14 de l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desenrotlla el Decret 226/2023, del Consell, de 19 de desembre, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, la resolució del procediment és competència del Servici Territorial d'Indústria, Energia i Mines d'Alacant, en ser la potència a instal·lar igual o inferior a 10 MW.

Tercer. Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en este decret llei, en tràmit a la seua entrada en vigor, es regiran per la normativa anterior. Per tant, al procediment objecte de la present és aplicable el Decret 88/2005, de 29 d'abril, en la seua redacció original.

Quart. D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.

Quint. En tractar-se d'una central fotovoltaica a implantar en sòl no urbanitzable, tenint en compte el que s'establix en l'article 7.3 del Decret 88/2005, de 29 d'abril, és aplicable el procediment establit en el capítol II, del títol III, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.

Segons el que s’establix en el del Decret llei 7/2024, de 9 de juliol, del Consell, de simplificació administrativa de la Generalitat, en cap cas s'exigirà la tramitació d'una declaració d'interés comunitari per a les instal·lacions a autoritzar mitjançant el procediment regulat en el present capítol.

Sext. D’acord amb la disposició final tercera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica que modifica l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada serà la menor entre les dos següents:

a) la suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent (3,312 MWp).

b) la potència màxima de l'inversor o, si és el cas, la suma de les potències dels inversors que configuren esta instal·lació: 3,08 MWn.

Segons la disposició transitòria quinta del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera un tindrà efectes per a aquelles instal·lacions que, havent iniciat la seua tramitació, encara no hagen obtingut l'autorització d'explotació definitiva.

Sèptim. D’acord amb l'article 53.1.*b*  de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.

Octau. Segons l'article 13 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat:

“1. Tindran la consideració de modificacions no substancials les establides amb este caràcter en l'article 115.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica…”

Nové. Segons l'article 115.3. del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica:

“3. A l'efecte del que s'establix en l'article 53.2 de la Llei 24/2013, de 26 de desembre, es consideren modificacions no substancials, devent únicament obtindre l'autorització d'explotació, amb acreditació prèvia del compliment de les condicions de seguretat de les instal·lacions i de l'equip associat, les que complisquen les següents característiques:

a) Que no es troben dins de l'àmbit d'aplicació de la Llei 21/2013, de 9 de desembre, d'avaluació ambiental.

b) Que no suposen una alteració de les característiques tècniques bàsiques (potència, capacitat de transformació o de transport, etc.) superior al deu per cent de la potència de la instal·lació.

c) Que no suposen alteracions de la seguretat tant de la instal·lació principal com de les seues instal·lacions auxiliars en servici.

d) Que no es requerisca declaració en concret d'utilitat pública per a la realització de les modificacions previstes.

e) Les modificacions de línies que no provoquen canvis de servitud sobre el traçat.

f) Les modificacions de línies que, fins i tot provocant canvis de servitud sense modificació del traçat, s'hagen realitzat de mutu acord amb els afectats, segons el que s'establix en l'article 151 d'este reial decret.

g) Les modificacions de línies que impliquen la substitució de suports o conductors per deterioració o trencament, sempre que es mantinguen les condicions del projecte original.

h) La modificació de la configuració d'una subestació sempre que no es produïsca variació en el nombre de carrers ni en el de posicions.

i) En el cas d'instal·lacions de transport o distribució que no impliquen canvis retributius.”

En este cas, la modificació és a causa de l'increment en la capacitat de transformació en més d'un 10 %.

En consideració de l'anterior, complits els requisits i els procediments legals i reglamentaris establits en la legislació vigent aplicable,

Resolc:

Primer. Autoritzar la modificació de l'autorització administrativa de construcció, de data 7 de setembre de 2022, segons el projecte següent:

![](https://dogv.gva.es/publicaciones/imagesSF/2024/9/18/1208363/punto.gif)     Projecte d'instal·lació solar fotovoltaica FV Mutxamel, amb número de visat 2024/2313 en data 30 d'abril de 2024 pel Col·legi Oficial d'Enginyers Industrials de la Comunitat Valenciana Demarcació Alacant, i declaració responsable del compliment de la normativa que li és aplicable (article 53.1.*b*  de la Llei 24/2013, de 26 de desembre, del sector elèctric), firmada pel tècnic projectista de data 5 de setembre de 2024.

La instal·lació autoritzada queda amb les següents característiques:

Promotor: Beside 2 Ibi, SL (NIF: D08940325).

Nom de la instal·lació: FV Mutxamel.

Tecnologia: fotovoltaica.

Grups generadors:

*–* Potència total: 3.312 kWp

*–* Nombre de mòduls: 5.520

*–* Potència unitària: 600 Wp

*–* Tipologia: monofacial

*–* Sistema de subjecció i ancoratge: 79 seguidors solars (2ST) de 60 mòduls fotovoltaics, i 26 seguidors (1ST) amb 30 mòduls fotovoltaics, a 1 eix, amb una inclinació de ± 60°, i tipus de fonamentació mitjançant clavada.

Potència nominal de l'inversor: 14 inversors de 225 kW (limitats internament de fàbrica a 220 kW per a garantir que no se supera la capacitat d'accés atorgada).

Power plant controller: dispositiu per a garantir que la potència activa del parc mai excedisca el valor de capacitat màxima en el punt de connexió atorgada.

Infraestructures d'evacuació:

![](https://dogv.gva.es/publicaciones/imagesSF/2024/9/18/1208363/punto.gif)     Un centre de transformació d'intempèrie amb un transformador de 3.500 kVA (0,8/20 kV), dos cel·les de 20 KV (1 cel·la de línia i 1 cel·la d'interruptor automàtic) hermètic d'ompliment integral en oli mineral, situat sobre bancada. Coordenades UTM (ETRS89): X = 720.323,5; Y = 4.257.022,4.

![](https://dogv.gva.es/publicaciones/imagesSF/2024/9/18/1208363/punto.gif)     Centre de protecció i mesura prefabricat en coordenades UTM (ETRS89): X = 720.320,9; Y = 4.257.007,5.

Les característiques principals del centre són: sis cel·les de 20 kV amb aïllament en SF6 (2L + 3P + 1M), amb transformador de servicis auxiliars de 25 kVA.

![](https://dogv.gva.es/publicaciones/imagesSF/2024/9/18/1208363/punto.gif)     Línia subterrània d'alta tensió (corrent altern trifàsic, tensió de 20 kV, capacitat de la línia 10.169 kW). Longitud total 46 m, composta per 2 trams que discorren dins de la parcel·la 89 del polígon 4 del terme municipal de Mutxamel (Alacant):

![](https://dogv.gva.es/publicaciones/imagesSF/2024/9/18/1208363/punto.gif)     tram 1 (subterrani), dins de la tanca, des del CT al centre de protecció i mesura, conductor tipus AL HEPRZ1 12/20 kV H16 3 (1 x 150) mm² mitjançant canalització a través de tub PVC doble capa de ? = 200 mm, i longitud de 26 m (inclosos 3 m d'entrada al CP i 3 m d'entrada al CT).

![](https://dogv.gva.es/publicaciones/imagesSF/2024/9/18/1208363/punto.gif)     tram 2 (subterrani) des del centre de protecció i mesura al centre de seccionament, conductor tipus AL HEPRZ1 12/20 kV H16 3 (1 x 150) mm² mitjançant canalització a través de tub PVC doble capa de ? = 200 mm, i longitud de 20 m (inclosos 3 m d'entrada al CS i 3 m d'entrada al CPM).

Infraestructura que serà cedida al gestor de la xarxa, i-DE Redes Eléctricas Inteligentes, SAU:

![](https://dogv.gva.es/publicaciones/imagesSF/2024/9/18/1208363/punto.gif)     Un centre de seccionament prefabricat format per un conjunt de cel·les 3L + 1A amb aïllament integral en SF6 amb tres cel·les de línia automatitzades, equipades amb interruptor-seccionador i seccionador de connexió a terra, i una cel·la de servicis auxiliars. Tensió de servici 20 kV i freqüència 50 Hz. Coordenades UTM (ETRS89): X = 720.313,8; Y = 4.257.034,0.

![](https://dogv.gva.es/publicaciones/imagesSF/2024/9/18/1208363/punto.gif)     Línia mixta aerosubterrània d'alta tensió (corrent altern trifàsic, tensió de 20 kV, capacitat de la línia 10.169 kW). Longitud total 206 m (64 m en subterrani i 142 m en aeri), composta per 2 trams que discorren dins de la parcel·la 89 del polígon 4 del terme municipal de Mutxamel (Alacant):

![](https://dogv.gva.es/publicaciones/imagesSF/2024/9/18/1208363/punto.gif)     tram 1 (subterrani) des del centre de seccionament al nou suport núm. A2 a instal·lar, mitjançant doble entroncament A/S (tipus C-7000-14, amb una creuera recta tipus UH2-90.2-Y, una creuera recta tipus RC2-15-S i una creuera recta tipus RC2-20-S), conductor tipus HEPRZ1 12/20 kV 3 x 240 mm2 Al, directament enterrat, i longitud horitzontal de 2 x 22 m, amb línia d'entrada al centre de seccionament de 2 x 3 m i línia d'entrada a l'entroncament A/S de 2 x 12 m.

![](https://dogv.gva.es/publicaciones/imagesSF/2024/9/18/1208363/punto.gif)     tram 2 (aeri) entre nou suport a instal·lar núm. A2 (a emplaçar en X: 720.300; Y: 4.257.019) al nou suport núm. A1 (a emplaçar en X: 720.538; Y: 4.256.978), mitjançant entroncament aerosubterrani (tipus C-7000-20 amb dos creueres rectes tipus RC2-15-S i una creuera recta tipus RC2-20-S), en doble circuit amb conductor tipus 100-AL1/17-ST1A), longitud 2 x 71 m.

En els suports núm. 442139, núm. 442140, A-1 i A-2, s'instal·laran cadenes d'amarrament de compòsit tipus U70YB20P, i cadenes especials tipus U70PP20.

Punt de connexió a la xarxa: centre de seccionament descrit anteriorment que serà cedit a l'empresa gestora de la xarxa des d'on partix la infraestructura que aboca l'energia produïda en la instal·lació en un punt de l’LMT Benidorm, de 20 kV, de l’ST Sant Joan, concretament entre els suports 442139 i 442140, situat a la parcel·la 89 del polígon 4 del terme municipal de Mutxamel.

Xarxa a la qual es connecta: xarxa de distribució del gestor de la xarxa i-DE Redes Eléctricas Inteligentes, SAU.

Ubicació: polígon 4, parcel·la 89, la referència cadastral de la qual és: 04419A943421891934ZX, amb una superfície total de la parcel·la de 62.293 m², al terme municipal de Mutxamel, CP 03799, província d'Alacant.

La superfície total ocupada és de 38.850 m2.

Centre geomètric:

Coordenades UTM ETRS89 (fus 30): X: 720.449; Y: 4.257.035.

LÍNIA POLIGONAL DE LA TANCA DE LA INSTAL·LACIÓ:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| PUNT Z30N - ETRS89 | | | PUNT Z30N - ETRS89 | | | PUNT Z30N - ETRS89 | | |
| N | EST (X) | NORD (Y) | N | EST (X) | NORD (Y) | N | EST (X) | NORD (Y) |
| 1 | 720.533 | 4.256.910 | 9 | 720.322 | 4.257.051 | 17 | 720.514 | 4.257.213 |
| 2 | 720.523 | 4.256.900 | 10 | 720.351 | 4.257.080 | 18 | 720.538 | 4.257.153 |
| 3 | 720.495 | 4.256.900 | 11 | 720.370 | 4.257.105 | 19 | 720.538 | 4.257.132 |
| 4 | 720.453 | 4.256.922 | 12 | 720.396 | 4.257.135 | 20 | 720.480 | 4.257.061 |
| 5 | 720.415 | 4.256.950 | 13 | 720.409 | 4.257.137 | 21 | 720.480 | 4.256.979 |
| 6 | 720.373 | 4.256.957 | 14 | 720.420 | 4.257.154 | 22 | 720.501 | 4.256.973 |
| 7 | 720.310 | 4.257.021 | 15 | 720.424 | 4.257.165 | 23 | 720.533 | 4.256.930 |
| 8 | 720.331 | 4.257.042 | 16 | 720.424 | 4.257.204 |  |  |  |

  

REPRESENTACIÓ GRÀFICA DE LA INSTAL·LACIÓ:

![](https://dogv.gva.es/publicaciones/imagesSF/2024/9/18/1208363/75_1726833278071_3184269472626820839_imagen.jpeg)

![](https://dogv.gva.es/publicaciones/imagesSF/2024/9/18/1208363/76_1726833278078_5014076844073734977_imagen.jpeg)

Característiques de la central fotovoltaica:

La central fotovoltaica denominada FV Mutxamel, de potència màxima total de mòduls fotovoltaics (pic) de 3,312 MWp i de potència nominal d'inversors de 3,08 MW, està composta per un camp generador de 5.520 mòduls fotovoltaics de 600 Wp, muntats sobre seguidors solars a un eix. Estos mòduls fotovoltaics es connecten amb una estació formada per 14 inversors de 220 kW limitats internament de fàbrica i 1 transformador d'intempèrie 0,8/20 kV de 3.500 kVA. Això suposa una potència nominal d'inversors de 3,08 MW. Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura prefabricat que, al seu torn, es connectarà amb un centre de seccionament també prefabricat, situat a la parcel·la 89, del polígon 4, del terme municipal de Mutxamel (Alacant), que se cedirà al gestor de la xarxa de distribució i-DE Redes Eléctricas Inteligentes, SAU.

D'este centre de seccionament partirà la línia d'alta tensió de doble circuit de 20 kV, que se cedirà al gestor de la xarxa de distribució i-DE Redes Eléctricas Inteligentes, SAU, amb un tram de 142 m en línia aèria i conductor 100-AL1/17-ST1A, i un altre de 250 m de tram subterrani i conductor HEPRZ1 12/20 kV 3 x 1 x 240 mm2 Al, fins a connectar-se en un punt de l’LMT Benidorm, de 20 kV, de l’ST Sant Joan, concretament entre els suports 442139 i 442140, situat a la parcel·la 89, del polígon 4, del terme municipal de Mutxamel, de la xarxa de distribució, subjacent de la xarxa de transport Xixona 220 kV.

Pressupost global de la instal·lació: 1.305.820,14 € (un milió tres-cents cinc mil huit-cents vint euros amb catorze cèntims d'euro), dels quals 223.543,79 € (dos-cents vint-i-tres mil cinc-cents quaranta-tres euros amb setanta-nou cèntims d'euro) es correspon a la infraestructura d'evacuació particular, i 38.880,29 € (trenta-huit mil huit-cents huitanta euros amb vint-i-nou cèntims d'euro) corresponen a les infraestructures d'evacuació cedides al gestor de la xarxa de transport.

Forma part de la infraestructura d'evacuació de la planta el centre de seccionament i la derivació fins a la línia de l'empresa distribuïdora. No obstant això, després de l'execució de l'obra, després d'emetre el corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, i-DE Redes Eléctricas Inteligentes, SAU, de manera que esta part de la infraestructura d'evacuació estaria a nom de la distribuïdora en la realització de posada en marxa de la instal·lació.

Com que la potència total instal·lada i autoritzada (3,08 MW) és superior a la capacitat d'accés a la xarxa concedida (2,8 MW) s’haurà d'instal·lar el sistema de control coordinat autoritzat en el punt segon d'esta resolució per a tots els mòduls de generació autoritzats per la present que impedisca que la potència activa que la instal·lació puga injectar a la xarxa supere la citada capacitat d'accés. Amb la sol·licitud d'autorització d'explotació provisional serà requisit imprescindible per a atorgar esta que la persona titular de la instal·lació presente, juntament amb la resta de documentació preceptiva, un certificat acreditatiu de la instal·lació del mencionat sistema de control, acompanyat de la documentació justificativa del fabricant de les característiques de l’esmentat sistema i del compliment per este de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.

Amb la sol·licitud d'autorització d'explotació provisional serà requisit imprescindible per a atorgar esta que la titular de la instal·lació presente, juntament amb la resta de documentació preceptiva, un certificat acreditatiu de la limitació dels inversors i del compliment per estos de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.

Segon. Aprovació de la modificació del pla de desmantellament de la instal·lació autoritzada i de restauració del terreny i l’entorn afectat.

Aprovar la modificació del pla de desmantellament i de restauració del terreny i l’entorn afectat referit a la instal·lació descrita en l'apartat primer, el pressupost del qual ascendix a 38.717,28 € (trenta-huit mil set-cents dèsset euros amb vint-i-huit cèntims d'euro) i amb l'abast establit en la Resolució, de data 7 de setembre de 2022, emesa pel Servici Territorial d'Indústria, Energia i Mines d'Alacant.

La modificació realitzada en el pla desmantellament és a causa de la modificació dels equips en el nou projecte d'execució de la instal·lació.

Es modifica la quantia de la garantia econòmica per al compliment de l'obligació de desmantellament de la instal·lació i restauració dels terrenys i el seu entorn, per un import de 61.600,00 € (seixanta-un mil sis-cents euros), i s’haurà d'acreditar la seua deguda constitució (aportant la carta de pagament corresponent) amb la sol·licitud d'autorització d'explotació provisional de la instal·lació, sent requisit indispensable per a poder atorgar-se esta.

La garantia haurà de depositar-se en l'Agència Tributària Valenciana, sent beneficiari l'òrgan competent en matèria d'energia que atorga l'autorització, havent de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per al compliment de l'obligació de desmantellament de la instal·lació i restauració dels terrenys i el seu entorn.

Esta garantia serà cancel·lada quan la persona titular de la instal·lació acredite el compliment de les obligacions a les quals aquella està afecta.

Tercer

Publicacions, notificacions i comunicacions a realitzar de la present resolució.

Ordenar, de conformitat amb el que es disposa en l'article 31 del Decret llei 14/2020:

![](https://dogv.gva.es/publicaciones/imagesSF/2024/9/18/1208363/punto.gif)     La publicació de la present resolució en el *Diari Oficial de la Generalitat Valenciana*   i en el *Butlletí Oficial de la Província d'Alacant*, i fer saber que la publicació d’esta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació de la present resolució a les persones titulars desconegudes o amb domicili ignorat o a aquelles a les quals s’ha intentat la notificació, però esta no s'ha pogut practicar.

![](https://dogv.gva.es/publicaciones/imagesSF/2024/9/18/1208363/punto.gif)     La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'Energia (<https://cindi.gva.es/es/web/energia/alacant-er>  en castellà i <https://cindi.gva.es/va/web/energia/alacant-er>  en valencià).

![](https://dogv.gva.es/publicaciones/imagesSF/2024/9/18/1208363/punto.gif)     La notificació/comunicació de la present resolució a la persona titular i a totes les administracions públiques o organismes i empreses de servicis públics o servicis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, a les persones titulars de béns i drets afectats, així com a les restants parts interessades en l'expedient.

Les autoritzacions concedides seran traslladades a l’Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.

De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per la part sol·licitant per a l'execució i posada en marxa de la instal·lació a la qual es referix la present resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, esta autorització s'emet sense perjuí de tercers, i salvats els drets particulars.

Serà causa de revocació d'esta resolució, amb caràcter previ al tràmit de l'oportú procediment, l'incompliment o inobservança de les condicions expressades en esta, la variació substancial de les característiques descrites en la documentació presentada o l'incompliment o no manteniment dels pressupostos o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.

Esta modificació de l'autorització administrativa de construcció haurà d'annexar-se a la resolució del Servici Territorial d'Indústria, Energia i Mines d'Alacant, per la qual s'atorgava a Beside 2 Ibi, SL, autorització administrativa prèvia, autorització administrativa de construcció i s'aprovava el pla de desmantellament i de restauració del terreny i l’entorn afectat, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Mutxamel (Alacant), de potència instal·lada 2.800 kWn, i potència dels mòduls fotovoltaics de 3.095,82 kWp, denominada FV Mutxamel (expedient ATALFE/2021/71), de data 7 de setembre de 2022, ja esmentada.

Contra la present resolució, que no posa fi a la via administrativa, podrà interposar-se un recurs d'alçada davant la Direcció General d'Energia i Mines de la Conselleria d'Innovació, Indústria, Comerç i Turisme en el termini d'un mes comptador des de l'endemà de la seua notificació, d'acord amb el que s'establix en els articles 121 i 122 de la Llei 39/2015, d'1 d'octubre, del procediment administratiu comú de les comú de les administracions públiques.

  

Alacant, 12 de setembre de 2024

Sara Blanes Bas

Cap del Servici Territorial d'Indústria, Energia i Mines d'Alacant